Lav et referat af nedenstående tekst:

Tekst:
En 58-årig mand er afgået ved døden efter en tragisk ulykke lørdag eftermiddag. Ifølge vagtchef hos Nordjyllands Politi, Mogens Hougesen, kom manden, der var driftsleder hos Hjørring Citybus, i klemme mellem en bybus og en mur. I første omgang var der positive meldinger om, at manden tilsyneladende blot havde slået benene og hoften. Men nu melder politiet om, at manden afgik ved døden, da han blev kørt til Sygehus Vendsyssel i Hjørring. Vagtchefen siger, at manden muligvis kan have haft indre blødninger. Ulykken skete, da en chauffør var ved at bakke en bus ind i Hjørring Citybus' garageanlæg på Suderbovej i Frederikshavn. Han kunne ikke nå at bremse, da han så lederen stå bag bussen. Bussen trillede bagud mod en mur og ramte den 58-årige driftsleder. De pårørende er underettet om ulykken.

Referat:
En mand er død, efter han lørdag eftermiddag kom i klemme mellem en bus og en mur.